Bietjie Liefde by die Dam – Die Matie Student Newspaper
Bietjie Liefde by die Dam
Francois van Coke verlede jaar by Liefde by die Dam. Foto: Verskaf
By Dominique Fuchs 5 months ago
Liefde by die Dam is terug in die Kaap vir die tweede keer. Dominique Fuchs praat oor wat verwag kan word hierdie jaar.
Liefde by die Dam 2.0 maak op 16 November weer ’n verskyning in die Kaap by Meerendal Wynplaas. Die show is vernoem na Valiant Swart se trefferliedjie en moet magical wees, want verlede jaar het iemand propose op die verhoog.
The Voice SA-wenner, Tasché Burger, gaan vir die eerste keer hier optree saam met ander bekendes soos Die Heuwels Fantaties, Francois van Coke, Early B, Majozi en Loki Rothman. Die legendariese Arno Carstens gaan ook vir die eerste keer optree by die Liefde by die Dam-reeks en gaan meestal liedjies van sy album Die Aandblom 13 en ’n paar van sy wêreldbekende liedjies speel.
Schalk Bezuidenhout, die geliefde komediant, sal die event interessant hou deur die gasheer te wees. Bezuidenhout het ook gesê dat mens meer liefde kan gee vir ander: “deur te reply! Niks wys ’n gebrek aan liefde soos geen antwoord op WhatsApp nie, of dit nou jou meisie of jou ma is. Die mense met die koudste harte in hierdie wêreld is die mense wat jou boodskap lees en jou los met twee blou ticks en ’n gebroke hart.”
Lukraaketaar, ’n akoestiese musiekduo wat na 11 jaar weer terug is op Suid-Afrika se musiek-scene, gaan ook te siene wees. Dié duo bestaan uit die gesoute Pierre Greeff, geliefde voorsanger van Die Heuwels Fantasties, en Alwyn Kotzé. Nes vele ander musiekgroepe het hul reis in die geliefde Bos begin.
Pierre Greeff, een van die organiseerders van Liefde by die Dam sê: “Meerendal met die wynlande en berge as prentjiemooi agtergrond is die ideale venue vir ons Kaapse konsert. Hierdie jaar maak ons meer spasie vir konsertgangers en daar sal ook meer kroeg-fasiliteite wees. Kom kuier saam!”
Soos die meeste jongmense hoop ek van harte dat daar minder ouer garde by hierdie jaar se Liefde by die Dam sal wees nadat ek laasjaar een van my hoërskoolonderwysers raakgeloop het. Verlede jaar was ’n stowwerige affêre met sand wat óral vasgesit het. Liefde by die Dam is effens misleidend, want ’n mens kan nie daarin swem om van die sanderigheid ontslae te raak nie. Berei jouself voor op die afgryslike Kaapse wind, afgryslike duur drankpryse, ’n afgryslike verkeersopeenhoping, maar een moerse jol. Maak gereed vir “Dagdronk”, want by Liefde by die Dam is dit nie net ’n liedjie in die agtergrond nie, maar ’n realiteit vir lede van die gehoor.
Geen vloeistowwe mag ingeneem word nie en kaartjies is steeds beskikbaar op Howler teen R195. Dit begin om 9:00 en sal 18:00 eindig. Die event is kontantloos en geld kan voor die tyd op ’n Howler-armbandjie gelaai word. Vir die kosvrate sal daar ’n verskeidenheid kostrokke beskikbaar wees om hul cravings te demp.
Liefde Wen samel na die afloop van die konsert komberse in vir minderbevoorregtes. Greeff sê: “Ons help graag ander, bring jou kombers en los dit na die konsert. Liefde Wen sal seker maak dit kry die regte huis.”
Previous ‘Invasion’ at SMAC
Next Festival fit for aKING
Doploos in die Bosch
deur Fryhoff du Toit
Ag nee my dop is op.
Wel nie eintlik op, ons het mos n verbod.
Laat ek kan opstaan met n vars kop,
en dat tjop en dop verander na tjop en tjop.
Ek moet erken kwart oor 5 begin my hande bewe
tog klap my lewer hande vir die nuwe tipe lewe.
My voete egter wil op die Nu’bar roete strewe
en dit bly steeds vir my vreemd om op te kan staan net
Ons drink nou maar koffie in die kroeg
Dis eintlik orrait, dit maak my nie so moeg
en mens kan eintlik na drie nog agter die boeke swoeg.
Boonop van koffie anders as bier is daar nie iets soos
Ek was destyds lief vir my brannew yn en coke,
nou sit en teug ek maar aan n cream soda float.
Die bier wat sou geblink het in my hand soos goud
sit alleen in die bottelstoor en raak sonder my oud,
en ek sonder hom om my te red van die koud.
Nie n druppel drank mag oor my lip
hulle se dit maak my dom soos n klip.
Ek stem nie eintlik saam, die dop het my brein verkwik,
maar wie is ek om te se, ek wil eintlik maar net ‘n doppie
My kredietkaart is vir die eerste keer in die groen,
maar wat van die arme wynmakers, wat moet hulle
sonder my doen?
Hulle moet maar seker leef op rantsoen
tot “Die Bestuur” ons met ons voggies kan versoen.
My galopsop is op
Dit was werklikwaar my laaste koshuis dop